Aðventan er tími svefnleysis og kvíða hjá mörgum Sandra Mjöll Jónsdóttir , doktor í líf - og læknavísindum og vörustjóri hjá Florealis . Leifur Wilberg Íslenska lyfjafyrirtækið Florealis hefur sett á markað lyfið Sefitude við vægum kvíða og svefnvandamálum . Sefitude er eina kvíða og svefnlyfið á Íslandi sem fæst án lyfseðils . ,, Sefitude hefur verið mjög vel tekið af Íslendingum . Lyfið kom á markað í fyrra og seldist fljótlega upp . Við vitum að stór hluti Íslendinga tekur lyfseðilskyld lyf við kvíða og svefnvandamálum á hverjum degi en við vitum líka að það eru fjölmargir að fást sjálfir við slík vandamál án meðhöndlunar ” segir Sandra Mjöll Jónsdóttir , doktor í líf - og læknavísindum og vörustjóri hjá Florealis . ,, Við erum ánægð með að hafa aukið fjölbreyttni úrræða og að geta boðið fólki viðurkennda lausn til að takast á við sín vandamál . ” Aðventan oft annasamur tími Sandra segir Sefitude geta gagnast mörgum við að ná aftur stjórn á svefninum . ,, Það er sterk tenging á milli svefns og andlegrar heilsu . Það sést sérstaklega vel á álagstímum eins og aðventunni og það er sorglegt hve margir upplifa andlega vanlíðan á þessum árstíma . Stanslaust áreiti allt í kringum okkur og skilaboð um að við þurfum að gera meira getur skapað innri togstreitu hjá fólki . Okkur finnst við þurfa að uppfylla ýmsar væntingar sem eru oft á tíðum óraunhæfar . Aðventan hjá mörgum einkennist einmitt af miklu áreiti og væntingum og það er því ekki skrýtið að kvíði og svefnvandamál fari að gera vart við sig á þessum árstíma . Eitt það mikilvægasta sem við getum gert til að takast á við þetta álag er að stilla væntingum í hóf og passa uppá svefninn . ” segir Sandra og bætir við að það eigi jafnt við fullorðna og börn . Mikilvægt sé að huga að svefnvenjum barna og ungmenna á þessum árstíma , takmarka skjátíma og snúa ekki sólarhringnum við þó svo að það sé jólafrí . Til að bæta svefngæði og draga úr kvíða Sefitude er unnið úr jurtinni garðabrúðu ( Valeriana ) og er ætlað til að meðhöndla væg einkenni kvíða og svefnvanda á borð við svefnleysi . Úrræði til að meðhöndla slík vandamál á byrjunarstigi hefur skort á Íslandi og lyfseðilskyldum lyfjum oft beitt áður en aðrar leiðir hafa verið reyndar . Það er mikilvægt að geta gripið inní áður en vandamálið verður of stórt . Sandra segist mjög ánægð með að geta boðið Íslendingum uppá þennan valmöguleika , en lyfið er fáanlegt í öllum apótekum landsins án lyfseðils . ,, Sefitude er tekið inn að kvöldi og hjálpar viðkomandi að róast fyrir svefn og að festa svefn . Lyfið stuðlar að því að fólk haldist sofandi og vakni síður upp um miðja nótt . Fólk vaknar síðan ekki sljóvgað daginn eftir , en lyfið er hvorki sljóvgandi né ávanabindandi . Slíkt er forsenda þess að fá að vera í lausasölu . Þá hefur Sefitude enn fremur verið prófað í klínískum rannsóknum bæði á fullorðnum og ungmennum ( 12 - 18 ára ) , og má því nota frá 12 ára aldri . ” Leitið læknis eða lyfjafræðings sé þörf á frekari upplýsingum um áhættu og aukaverkun .